11/12/2009 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva Modificación Ordenanza Fiscal nº 1

A N U N C I O Habéndose elevado automaticamente a definitivo o acordo provisional adoptado en sesión plenaria realizada o día 1 de outubro de 2009, respecto da Adaptación e Modificación da Ordenanza Fiscal núm.1, reguladora da taxa pola prestación do servizo contra incendios e salvamentos (publicada a provisional no Boletín Oficial desta Provincia núm.228 do 23 de outubro de 2009), consonte ao disposto polo art.17.4 da Lei reguladora das Facendas Locais, Texto Refundido aprobado polo Real decreto Lexislativo 2/2004, do 5 de marzo (LRFL), a continuación figuran: o acordo de aprobación provisional elevado a definitivo (I), o texto íntegro da Ordenanza fiscal (II) tal e como queda logo da introducción das adaptacións e modificacións aprobadas e, o réxime de recursos (III): 1º. Ratificar o contido íntegro do expediente, tal e como se presenta, por entender que o mesmo está axustando a canto a estes efectos dispoñen os artigos 15 e seguintes e 20 ao 27 do Texto refundido da Lei reguladora das Facendas Locais, aprobado polo Real decreto Lexislativo 2/2004, do 5 de marzo, así como ao disposto de aplicación pola Lei 58/2003, do 17 de decembro, Xeral Tributaria.2º. En congruencia co que precede, aprobar provisionalmente a modificación da Ordenanza Fiscal núm.1, que pasa a denominarse, reguladora da taxa pola prestación do servizo contra incendios e salvamentos e cuxa redacción se incluirá como anexo na Acta.3º. En aplicación do disposto polo art.17 do citado Texto Refundido expoñer o texto aprobado ao público, durante o prazo de trinta días hábiles, mediante a inserción do anuncio correspondente no “Boletín Oficial” desta provincia e no taboleiro de anuncios deste Consorcio, a fin de que os interesados aos que fai mención o art.18 do Texto Refundido citado, podan examinar o expediente que inclúe a modificación da dita ordenanza, provisionalmente aprobada, e presentar, contra os mesmos, as reclamacións que estimen oportunas durante o mencionado prazo.4º. Transcorrido o prazo anterior, sen que se tiveran presentado reclamacións, o presente acordo provisional quedará automaticamente elevado a definitivo, sen necesidade de adopción expresa doutro, o que comporta, á súa vez, a aprobación definitiva da dita modificación na indicada ordenanza fiscal, debendo procederse, acto seguido, á publicación preceptiva que ordena o art.17 do devandito Texto Refundido en relación co previsto a eses efectos polo art.70.2 da Lei 7/1985, do 2 de abril, reguladora das Bases do Réxime Local, a fin de acadar a entrada en vigor.5º. De presentarse reclamacións, se resolverán no acordo de aprobación definitiva, no que figurará, necesariamente, a redacción definitiva da ordenanza, incluíndo as modificacións que procedera, e realizando, acto seguido, as actuacións que para a entrada en vigor, se cita no apartado precedente.6º. Outorgar á Presidencia desta Entidade cantos poderes precise en orde a alcanzar a eficacia do presente acordo. Artigo 1º. Fundamento e natureza. En uso das facultades concedidas polo artigo 150 e concordantes da Lei reguladora das facendas locais, texto refundido aprobado polo Real decreto Lexislativo 2/2004, do 5 de marzo (en diante, LRFL), en relación co artigo 22. c) dos estatutos deste Consorcio, aprobados polo decreto 258/2002, do 30 de xullo (modificados polo decreto 151/2006, do 31 de agosto e polo decreto 62/2009, do 12 de marzo), e de conformidade co disposto polos artigos 15 e seguintes da LRFL, establecese a taxa pola prestación do servizo de extinción de incendios e de salvamentos á que fai referencia o artigo 20.4. k) do mencionado texto legal (LRFL) e que estará regulada polas normas ao efecto contidas na presente Ordenanza fiscal, así como as de aplicación contidas tanto na propia LRFL como na Lei 58/2003, do 17 de decembro, xeral tributaria, e demais que lle foran tamén de aplicación. Artigo 2º. Feito impoñible e obriga de contribuír.1. Constitúe o feito impoñible da taxa, a prestación dos Servizos de extinción de incendios e salvamentos que a seguir se indica, os cales son de recepción obrigatoria: a) A asistencia prestada en caso de incendios e/ou alarmas destes, salvamentos en xeral, afundimentos de edificios e construccións, ruínas ou prevencións destas, accidentes de tráfico, inundacións e calquera outra situación análoga que motive a necesidade de intervención polos servizos do Consorcio Provincial contra Incendios e Salvamento, ben sexa por solicitude de particulares interesados, ou ben sexa de oficio por razóns de seguridade sempre que a prestación do devandito servizo redunde en beneficio do suxeito pasivo. b) A presenza de persoal e materias do servizo e concentracións, espectáculos e outros, con fins preventivos. c) Calquera outro servizo de recepción obrigatoria que fora prestado polo Consorcio na materia obxecto desta taxa. d) A realización de actuacións que, aínda non sendo de recepción obrigatoria, foran prestadas polo persoal do servizo a requirimento dos interesados.2. A obriga de contribuír nacerá e producirase a devindicación ou adquisición do dereito á percepción da taxa polo Consorcio, no momento no que saia do parque/s comarcal de bombeiros a dotación correspondente para levar a cabo ou seu cometido.3. Non estarán suxeitos ao pagamento da taxa regulada nesta Ordenanza, os servizos de prevención xeral realizados a instancia do propio consorcio, nin aqueles outros servizos que se presten en beneficio da xeneralidade da veciñanza ou dunha parte considerable desta, tales como os prestados en casos de catástrofe ou calamidade pública oficialmente declarada. Artigo 3º. Obrigado tributario.1. Son obrigados tributarios, en concepto de contribuíntes, as persoas físicas e xurídicas ás que fai referencia o art.35 da Lei Xeral Tributaria, incluídos os mencionados no apartado 4 do mesmo., que sexan usuarios dos bens sinistrados e que foran obxecto da prestación do servizo. Entenderase por usuarios, aos propietarios, arrendatarios, usufructuarios e posuidores, por calquera título, dos bens obxecto de actuación. Nos servizos de salvamento, será obrigados tributarios, os que teñan solicitado o servizo ou en cuxo interese redunde a prestación realizada.2. Terán a condición de substituto do contribuínte, no caso de prestación do servizo de prevención e extinción de incendios, prevención de ruínas, construccións e derrubes, salvamentos e, en xeral, de protección de persoas e bens, as entidades ou sociedades aseguradoras do risco. Artigo 4º. Responsables.1. Serán responsables solidarios da débeda tributaria, as persoas ou entidades ás que fai referencia o artigo 42 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. Artigo 5º. Exencións subxectivas.1. Estarán exentos os contribuíntes beneficiarios do RISGA (Renda de Integración Social de Galicia) e os acollidos a réximes protectores de carácter público análogos ao mencionado, así como aqueles que xustifiquen que os ingresos anuais globais da unidade familiar á que pertencen é inferior ao IPREM (Indicador Público de Renda de Efectos Múltiples). Nembargante, non procederá exención cando suxeito pasivo, estivese amparado por un seguro que cubrise os gastos derivados da intervención dos servizos do consorcio.2. Os suxeitos pasivos que estean na/s situacións descritas no apartado anterior, deberán solicitalo por escrito ao consorcio, acompañando a documentación acreditativa das circunstancias nas que se fundamenta dita exención. O prazo para se solicitar a exención será do máximo dun mes, contado desde a data da intervención dos efectivos do servizo.3. Fóra dos supostos indicados non serán aplicables outros beneficios fiscais, salvo os que estean expresamente amparados en normas con rango de lei e os derivados de tratados internacionais. Artigo 6º. Cota Tributaria.1. A cota tributaria determinarase en función do número de efectivos, dos materias empregados na prestación do servizo, o tempo invertido nesta e o percorrido efectuado polos vehículos que actúen e, no seu caso, polas especiais incidencias na prestación do servizo, tal e como figura no apartado seguinte.2. Aos efectos anteriores, aplicaranse a seguinte Tarifas: h. = hora 1. SERVIZOS FÓRA DO ÁMBITO DO CONSORCIO: Os servizos efectuados fóra do ámbito de actuación dos parques que forman parte do Consorcio sufrirán unha recarga do 50% sobre a tarifa resultante.2. INCIDENTES CON MATERIAS PERIGOSAS: Naqueles incidentes nos que haxa presenza de substancias tóxicas, inflamables, explosivas, etc. en cantidades ou condicións non permitidas polas disposicións legais aplicables, recargarase a tarifa resultante nun 100% Artigo 7º. Liquidación e ingreso. De acordo cos datos remitidos no parte de intervención emitido polo Parque Comarcal de Bombeiros, practicarase a liquidación que corresponda, que será aprobada mensualmente na oportuna resolución conxunta dese fin para se notificar, individualmente co fin do seu ingreso directo na forma e prazos sinalados no Regulamento Xeral de Recadación, ben directamente polo consorcio ou ben, pola Administración pública a quen se tivera delegado, no seu caso, a recadación da taxa. Artigo 8º. Prestación do servizo fóra dos concellos integrados no Consorcio.1. Para a realización de tal servizo precisarase autorización da Presidencia ou, no seu caso, da xerencia do Consorcio. Concederase, en todo caso, cando o servizo o permita e o solicitante satisfaga a contía da taxa, calculada conforme ao disposto no artigo 6º. 2. Nos casos en que as circunstancias de urxencia o aconsellen, poderá esixirse o previo pagamento a unha media de 6 horas en que sexa empregado o persoal e material que se requira. Artigo 9º. Infraccións e sancións tributarias. En materia de cualificación das infraccións e da aplicación das sancións que ás mesmas correspondan, estarase ao disposto nos artigos 178 e seguintes da Lei xeral tributaria. Disposición final. A ordenanza fiscal reguladora do servizo contra incendios, aprobouna o Pleno do Consorcio en sesión celebrada o día 24 de marzo de 2004, e publicouse, xunto co dito acordo no “Boletín Oficial” desta provincia número 177 do 02 de agosto de 2004 (posterior corrección de erros no citado boletín, co número 25 do día 01 de febreiro de 2005). Mediante acordo plenario adoptado en sesión celebrada o día 1 de outubro de 2009, déuselle unha nova redacción íntegra a ordenanza, quedando a mesma, tal e como consta no texto que antecede, incluíndo esta disposición final. Consonte ao dito acordo plenario de 1 de outubro de 2009 a nova ordenanza, na súa redacción final xunto coas modificacións introducidas, entrando en vigor, a partires do día 01 de xaneiro de 2010, unha vez publicado o texto íntegro da mesa, no Boletín Oficial da provincia da Coruña, e permanecerá en vigor, total ou parcialmente, ata en tanto non se acorde a súa expresa modificación ou derrogación. III. Réxime de recursos: De conformidade co establecido polo art.19.1 LRFL e arts.25 e 46 da Lei 29/1998, do 13 de xullo reguladora da Xurisdicción Contencioso - Administrativa contra o acordo de aprobación que figura no apartado I e máis o texto íntegro da propia Ordenanza Fiscal núm.1 (apartado II) os interesados poderán interpor, directamente, o recurso contencioso - administrativo ante a Sala correspondente do Excmo. Tribunal Superior de Xustiza de Galicia no prazo de dous meses a partires do seguinte día ao da publicación do presente anuncio, sen que esa interposición, por si mesma, supoña a suspensión ou falta de execución dos devanditos acordo e ordenanza. Carballo, 30 de novembro de 2009.- O presidente, Asdo.: Santiago Villanueva Álvarez